#  C r n a G o r a

#  GLAVNI GRAD – PODGORICA

#  **SLUŽBA SKUPŠTINE**

 Broj: 02-030/18-593

 Podgorica, 28. avgust 2018. godine

 Na osnovu člana 143 Poslovnika Skupštine Glavnog grada (″Službeni list CG - opštinski propisi″, broj 15/11) o b j a v lj u j e se -

**P O Z I V**

**NEVLADINIM ORGANIZACIJAMA ZA PRIJAVLJIVANJE UČEŠĆA**

**NA III SJEDNICI SKUPŠTINE GLAVNOG GRADA**

 Pozivaju se nevladine organizacije sa sjedištem u Glavnom gradu -Podgorici, zainteresovane za učešće na **III sjednici Skupštine Glavnog grada** - **Podgorice**, koja je zakazana za **12. septembar 2018.** **godine u 09,00 časova**, da podnesu prijave za učešće u njenom radu.

 Prijave se podnose Odboru za Statut i propise Skupštine Glavnog grada, preko pisarnice Glavnog grada, ulica Njegoševa 20, Podgorica, najkasnije do **3. septembra 2018.** **godine**.

 Uz prijavu za učešće na III sjednici, nevladine organizacije su dužne da navedu tačke dnevnog reda za koje prijavljuju učešće na sjednici, da dostave akt o registraciji i stručne reference, iz kojih se može utvrditi da nevladina organizacija ima interes za predmetnu oblast za koju prijavljuje učešće na sjednici Skupštine.

 Na osnovu obavještenja Odbora za Statut i propise o izabranim predstavnicima nevladinih organizacija koji će učestvovati na sjednici Skupštine, po pojedinim tačkama dnevnog reda, Predsjednik Skupštine će uputiti poziv predstavnicima nevladinih organizacija za učešće na sjednici Skupštine, najkasnije pet dana prije održavanja sjednice.

 Obavještenje o izabranim predstavnicima nevladinih organizacija, koji će po pojedinim tačkama dnevnog reda prisustvovati sjednici Skupštine, objaviće se na web sajtu Glavnog grada.

**SLUŽBA SKUPŠTINE GLAVNOG GRADA - PODGORICE**